धुमाकोट में भौन-पीपली मार्ग पर हुई बस हादसे पर पर्यटन मंत्री सतपाल महाराज, वन एवं पर्यावरण मंत्री डा. हरक सिंह रावत, पूर्व मंत्री सुरेंद्र सिंह नेगी, लैंसडौन के विधायक दिलीप रावत, कोटद्वार के पूर्व विधायक शैलेंद्र सिंह रावत, भाजपा जिलाध्यक्ष शैलेंद्र सिंह बिष्ट, कांग्रेस नेता धीरेंद्र प्रताप, कांग्रेस नेत्री ज्योति रौतेला, पूर्व मंत्री टीपीएस रावत, जिला पंचायत अध्यक्ष दीप्ती रावत और जिला पंचायत उपाध्यक्ष सुमन कोटनाला ने गहरा दुख जताया है. राजनेताओं और जनप्रतिनिधियों ने पहाड़ में बढ़ती सड़क दुर्घटनाओं को रोकने के लिए ठोस कदम उठाए जाने की आवश्कता जताई. उन्होंने मृतकों के परिजनों के प्रति संवेदना व्यक्त की.